Държавен вестник, бр. 86, 2004 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  86
ГЛАВА I—ОБЩИ РАЗПОРЕДБИ
Член 1—Цел на конвенцията
Страните по тази конвенция се ангажират с
насърчаването на развитието на европейската
кинематографска копродукция в съответствие
със следващите разпоредби.
Член 2—Обхват
1. Тази конвенция регулира отношенията
между страните в областта на многостранните
копродукции с произход на територията на
страните.
2. Тази конвенция се прилага по отноше-
ние на:
a) копродукции, в които участват поне три-
ма копродуценти, учредени в три различни стра-
ни по конвенцията; и
б) копродукции, в които участват поне три-
ма копродуценти, учредени в три различни стра-
ни по конвенцията, и един или повече копроду-
центи, които не са учредени в такива страни;
общото участие на копродуцентите, които не са
учредени в страните по конвенцията, обаче не
може да надхвърля 30 % от общата стойност на
продукцията.
При всички случаи тази конвенция се при-
лага само при условие, че копродуцираната твор-
ба отговаря на определението за европейска
кинематографска творба съгласно член 3, али-
нея 3 по-долу.
3. Разпоредбите на двустранните споразуме-
ния, сключени между страните по тази конвен-
ция, ще продължат да бъдат в сила за двустран-
ните копродукции.
При многостранните копродукции разпоред-
бите на тази конвенция имат превес над тези на
двустранните споразумения между страните по
конвенцията. Разпоредбите, отнасящи се до двус-
транни копродукции, остават в сила, ако не про-
тиворечат на разпоредбите на тази конвенция.
4. При отсъствието на споразумение за регу-
лиране на взаимоотношенията при двустран-
ните копродукции между две страни по тази
конвенция конвенцията се прилага и за двуст-
ранните копродукции, освен ако едната от стра-
ните не е направила резерва съгласно член 20.
Член 3—Определения
За целите на тази конвенция:
a) терминът “кинематографска творба” оз-
начава творба с каквато и да е дължина или
изразно средство, по-конкретно художествени
кинематографски творби, анимационни и до-
кументални филми, които съответстват на дейс-
тващите разпоредби за филмовата промишле-
ност във всяка от страните и са предназначени
за прожектиране в кината;
б) терминът “копродуценти” означава ком-
пании за кинематографска продукция или про-
дуценти, учредени в страните по тази конвен-
ция и обвързани с договор за копродукция;
в) терминът “европейска кинематографска
творба” означава кинематографска творба, ко-
ято отговаря на условията, изложени в прило-
жение II, което представлява неразделна част
от тази конвенция;
г) терминът “многостранна копродукция”
означава кинематографска творба, продуцира-
на от поне трима копродуценти съгласно член 2,
алинея 2 по-горе.
ГЛАВА II—ПРАВИЛА, КОИТО ВАЖАТ
ЗА КОПРОДУКЦИИТЕ
Член 4—Приравняване към национални
филми
1. Европейските кинематографски твор-
би, които са произведени като многостран-
ни копродукции и попадат в обхвата на тази
конвенция, се ползват с облагите, давани на
националните филми от действащите зако-
ни и разпоредби във всяка от страните по
тази конвенция, участващи във въпросната
копродукция.
2. Облагите се отпускат на всеки от коп-
родуцентите от страната, в която е учреден
копродуцентът, при спазване на условията и
ограниченията, предвидени от действащите
закони и нормативни разпоредби в тази стра-
на, и в съответствие с разпоредбите на тази
конвенция.
Член 5—Условия за придобиване на статус
на копродукция
1. Всяка копродукция на кинематографски
творби подлежи на одобрение от компетент-
ните органи на страните, в които са учредени
копродуцентите, след консултация между ком-
петентните органи и в съответствие с проце-
дурите, залегнали в приложение I. Това при-
ложение представлява неразделна част от тази
конвенция.
2. Молби за получаване на статус на копро-
дукция се подават за одобрение пред компе-
тентните органи съгласно процедурата за кан-
дидатстване, заложена в приложение I. Това
одобрение е окончателно, освен в случаите на
неспазване на първоначалните начинания,
свързани с художествени, финансови и техни-
чески въпроси.
3. На проекти с очевидно порнографско ес-
тество или на проекти, които пропагандират
насилие или открито обиждат човешкото дос-
тойнство, не може да бъде даван статус на коп-
родукция.
4. Облагите, които се получават вследствие
на статуса на копродукция, се дават на копроду-
центи, за които се счита, че притежават съот-
ветните технически и финансови средства и
достатъчна професионална квалификация.
5. Всяка от договарящите се държави опре-
деля компетентните органи, споменати в али-
нея 2 по-горе, чрез декларация, направена при
подписването или при депозирането на доку-
мента за ратификация, приемане, одобрение или
присъединяване. По-късно тази декларация
може да бъде променяна.